**APDROŠINĀŠANAS SPECIFIKĀCIJA**

*RP SIA „Rīgas satiksme” īpašuma apdrošināšana*

|  |  |  |
| --- | --- | --- |
| **Nr.** | **Obligātās minimālās prasības.** |  |
| **I** | **ĪPAŠUMA APDROŠINĀŠANA (ēkas, būves, kustamā manta, izņemot transportlīdzekļus)** |  |
| **1.** | **Apdrošināšanas objekts:** |  |
| 1.1. | **Pasūtītāja pamatlīdzekļi atbilstoši 1. sarakstam:** |  |
| 1.1.1. | ***ēkas*** ar visām to būvniecības laikā un papildus uzstādītajām inženiertehniskajām komunikācijām, aprīkojumu, apdari (t.sk., lifti, sakaru tīkli, signalizācija, ventilācija, gaisa kondicionēšanas un elektrosadales tīkli, karstā un aukstā ūdens apgāde, kanalizācija un apkures sistēmas ar siltummezgliem); |  |
| 1.1.2. | ***būves***, tai skaitā: inženierbūves, žogi, sētas, ceļi, estakādes, pārvietojamie vagoniņi, stāvvietas, cauruļvadi u.c. objekti ar visām to būvniecības laikā un papildus uzstādītajām inženiertehniskajām komunikācijām, aprīkojumu, apdari; |  |
| 1.1.3. | ***kustamā manta, aprīkojums un krājumi***, tai skaitā: degviela un citi pamatlīdzekļi un inventārs, kas netiks apdrošināti atbilstoši 1.2.1. un 1.2.2. punktiem. |  |
| 1.2. | Apdrošināšanas objektā nav iekļauta zeme, normatīvajos aktos noteiktā kārtībā reģistrācijai pakļautie transportlīdzekļi, sabiedriskā transportlīdzekļi (tramvaji, trolejbusi, autobusi), jaunie celtniecības objekti, kuru apdrošināšanu pilnībā līdz to nodošanai ekspluatācijā veic būvdarbu veicējs, ģenerāluzņēmējs vai cita trešā persona. |  |
| 1.3. | Ēkas, būves, kustamā manta, aprīkojums un krājumi tiks apdrošināti saskaņā ar apdrošināšanas objektu uzskaitījuma sarakstu. |  |
| 1.4. | Attiecībā uz ***ēkām un būvēm*** apdrošināšanas segums bez apakšlimitu piemērošanas tiks nodrošināts: |  |
| 1.4.1. | ***labiekārtojuma konstrukcijām*** - būvēm, kas ir pastāvīgi saistītas ar zemes gabalu, uz kura atrodas apdrošinātais nekustamais īpašums, kas ietverts apdrošināto objektu sarakstā (piemēram, barjeras, sienas, žogi, nojumes, estakādes, pievedceli un gājēju ceļi, stacionārās laistīšanas sistēmas, ārējais apgaismojums, karoga masti, reklāmas stendi u.c.); |  |
| 1.4.2. | apdrošināšanas objekta ***ārējām sienām piestiprinātajiem priekšmetiem***, kur nav obligāti nepieciešami apdrošināšanas objekta lietošanai, vai kuru uzstādīšana nebija paredzēta apdrošināšanas objekta būvprojektā, tas ir, tādiem priekšmetiem, kuri ir uzstādīti apdrošināšanas objekta lietošanas laikā (piemēram, logu pārsegi, satelīta antenas, tehniskās apsardzes un video novērošanas sistēmas u.c.); |  |
| 1.4.3. | ***inženiertīklu pievadiem***, kas atzarojas no apdrošinātā nekustamā īpašuma līdz komunikāciju turētāju pieslēgumam (piemēram, cauruļvadiem, kabeļiem u.c.). |  |
| **2.** | **Apdrošinājuma summa:** |  |
| 2.1. | apdrošinājuma summa katram objektam atsevišķi tiks nodrošināta atjaunošanas/aizvietošanas vērtības apmērā, t.i., nodrošinot, lai zemapdrošināšanas princips nav spēkā. |  |
| 2.2. | apdrošinājuma summa katram objektam atsevišķi un visiem objektiem kopā tiek ierobežota ar ***„pirmā zaudējuma limitu” 14 500 000 eiro apmērā***. |  |
| 2.3. | apdrošinājuma summa katram objektam atsevišķi pēc apdrošināšanas atlīdzības izmaksas tiek atjaunota pilnā apmērā bez papildu apdrošināšanas prēmijas samaksas, izņemot gadījumus, kad īpašums ir gājis bojā un netiek atjaunots. |  |
| **3.** | **Apdrošināšanas teritorija** – visi objekti, kuros Pasūtītājs veic un apdrošināšanas perioda laikā uzsāk veikt saimniecisko darbību, vai kas nodrošina Pasūtītāja saimniecisko darbību (t.sk. neiežogotās teritorijas). |  |
| 3.1. | Tiks nodrošināts Tehniskās specifikācijas 4.punktam atbilstošs apdrošināšanas segums 50 000 eiro apakšlimita ietvaros (par jebkuru vienu gadījumu un periodā kopā) kustamajam īpašumam ārpus apdrošinātā nekustamā īpašuma vai nožogotas un apsargātas teritorijas, kurā Pasūtītājs veic saimniecisko darbību, piemēram, atrodoties ceļā. Portatīvajai tehnikai (datori, mobilie telefoni u.tml.) teritorija Eiropa, pārējam īpašumam - Latvija. |  |
| 4. | **Apdrošinātie riski - visu risku segums**. Visi riski šīs sadaļas izpratnē ir jebkāds apdrošinātā īpašuma pēkšņs un neparedzēts fiziska bojājuma vai zuduma gadījums jebkādu cēloņu rezultātā, tai skaitā, bet neierobežojot ar zemāk nosauktajiem riskiem: |  |
| 4.1. | Ugunsgrēks – neparedzēta, nekontrolējama degšana, kas rada vai var radīt zaudējumus, neatkarīgi no iemesla. Ar uguns risku apdrošināti tiek arī zaudējumi, kas rodas degšanas procesā no dūmiem, kvēpiem, karstuma, gruzdēšanas, kā arī zaudējumi vai bojājumi, kas rodas uguns dzēšanas procesā. |  |
| 4.2. | Eksplozija – momentāna (eksplozīva) vielas vai maisījuma ķīmiska pārvērtība, kas rada paaugstinātu spiedienu (triecienviļņi) vai pēkšņa ārdoša spiediena spēka izpausme, kad tvertnes (katla, cauruļvada utt.) sienas tiek sagrautas un spiediens izlīdzinās tvertnes iekšpusē un ārpusē. |  |
| 4.3. | Zibens spēriens (t.sk., lodveida zibens) – tieša atmosfēras pārsprieguma iedarbība uz apdrošinātajiem priekšmetiem un elektroietaisēm. |  |
| 4.4. | Plūdi – lielākas vai mazākas teritorijas applūšana ar ūdeni, kas pārgājis pāri ūdenstilpņu vai baseinu robežām. |  |
| 4.5. | Vēja nodarīti bojājumi. |  |
| 4.6 | Zemestrīce – zemes garozas svārstības Latvijas teritorijā. |  |
| 4.7. | Krusa – dažādas formas, lieluma vai svara ledus gabaliņi, kas nokrīt uz apdrošināto objektu un tādējādi izraisa tā bojāeju vai bojājumu. |  |
| 4.8. | Nepārtraukta snigšanas rezultātā radušies sniega vai ledus svara, kā arī krītoša sniega vai ledus nodarīti bojājumi apdrošinātajam objektam (tai skaitā pie ēkām piestiprinātiem gaismas ķermeņiem, videonovērošanas kamerām, kondicionēšanas un ventilācijas iekārtām, reklāmas izkārtnēm, nojumēm), ja sniegu vai ledu savlaicīgi nav bijis iespējams notīrīt objektīvu iemeslu dēļ. |  |
| 4.9. | Koku, mastu vai citu priekšmetu un vielu uzkrišana apdrošinātajiem objektiem, neatkarīgi no iemesla. |  |
| 4.10. | Gaisa kuģu, to daļu vai to pārvadājamās kravas uzkrišana apdrošinātajam objektam. |  |
| 4.11. | Ūdens, šķidruma noplūde – jebkuras cisternas, rezervuāra, caurules ūdens vai kanalizācijas sistēmas avārija. Zaudējumi, kas radušies, noplūstot šķidrumam vai tvaikam no ūdens apgādes, kanalizācijas, apkures, ugunsdzēšanas sistēmu cauruļvadiem vai ierīcēm, kā arī no citām ēkā vai būvē izvietotām ierīcēm un cauruļvadiem, tai skaitā trešo personu darbības vai bezdarbības rezultātā notikusi šķidruma vai tvaika noplūde. |  |
| 4.12. | Trešo personu prettiesiska rīcība – zādzība, zādzības mēģinājums, laupīšana, laupīšanas mēģinājums, vandālisms, ļaunprātīga dedzināšana, sprādziena izraisīšana, terorisms un citas trešo personu prettiesiskas rīcības, tai skaitā, grafiti ar apakšlimitu 15 000 eiro, tīša/netīša īpašuma bojāšana vai iznīcināšana (saskaņā ar Latvijas Republikas krimināltiesību normām). Apdrošināšanas riska “Terorisms” apdrošināšanas atlīdzībai tiek noteikts limits 12 000 000 eiro. |  |
| 4.13. | Sadursme – jebkura veida sauszemes transporta līdzekļa, iekraušanas vai izkraušanas mehānisma tiešs trieciens (objekta iekraušanas vai izkraušanas laikā), uzbraukšana apdrošināšanas objektam. |  |
| 4.14. | Jebkāds apdrošināto objektu stiklojums un/vai stikla konstrukcijas tiek apdrošinātas pret saplīšanu jebkādas mehāniskas vai termiskas iedarbības dēļ. |  |
| 4.15. | Elektriskās parādības – zaudējumi, kas var rasties elektrības kvalitātes izmaiņu rezultātā publiskajā tīklā (tai skaitā īssavienojuma, sprieguma pārslodzes, sprieguma nepietiekamības, pārsprieguma, netieša zibens spēriena radīta pārsprieguma vai zemējuma defekta izraisīti) ar atlīdzības limitu EUR 250 000 par gadījumu un apdrošināšanas līguma laikā. |  |
| 4.16. | Tiek segti arī zaudējumi, kuri radušies saistībā ar: |  |
| 4.16.1. | ilgstošu, pakāpeniski notiekošu procesu, piemēram, nolietošanās, nosēšanās, korozijas, vibrācijas, pelējuma, sēnīšu vai baktēriju iedarbības rezultātā bojātu objektu (objektu daļu), vai |  |
| 4.16.2. | nekvalitatīvi projektētu, uzbūvētu, rekonstruētu, remontētu objektu (objektu daļu) vai objektu (objektu daļu), kuru būvniecībā ir izmatoti nekvalitatīvi vai neatbilstoši materiāli, |  |
|  | ekspluatācijas cēloniski izraisītu 4. punktā norādīto risku iedarbību uz apdrošināšanas objektiem. |  |
| **5.** | **Pašrisks katram apdrošināšanas gadījumam:** |  |
| 5.1. | 350 eiro; |  |
| 5.2. | 50 eiro attiecībā uz apdrošināto objektu stiklojuma un/vai stikla konstrukciju bojājumu; |  |
| 5.3. | 50 eiro 3.1. punktā paredzētajam segumam ārpus Latvijas Republikas teritorijas; |  |
| 5.4. | ja viena apdrošināšanas riska iedarbības rezultātā (piemēram, vētra) tiek bojāti vairāki apdrošinātie objekti, tad tiek piemērots viens polisē norādītais pašrisks. |  |
| **6.** | **Apdrošināšanas atlīdzības aprēķināšanas principi un metodika:** |  |
| 6.1. | Nekustamajam īpašumam (pamatlīdzekļu veidi - ēkas; būves), apmaksājot atjaunošanas tāmi (ar PVN), kas pilnībā nodrošina analogas funkcionalitātes objekta atjaunošanu vai aizvietošanu, neņemot vērā zemapdrošināšanu un tehnisko nolietojumu. |  |
| 6.2. | Kustamajam īpašumam bojājumu gadījumā atbilstoši remonta izdevumi (ar PVN), kas nepieciešami, lai bojāto mantu atjaunotu tādā stāvoklī, kādā tā bija pirms apdrošināšanas gadījuma, neņemot vērā zemapdrošināšanu un tehnisko nolietojumu; |  |
| 6.3. | Kustamajam īpašumam bojāejas gadījumā, ja tā tehniskais nolietojums mazāks par 50%, izdevumi (ar PVN), kas nodrošina analoģisku tehnisko parametru un funkcionalitātes objekta aizvietošanu, neņemot vērā zemapdrošināšanu. |  |
| 6.4. | Kustamajam īpašumam bojāejas gadījumā, ja tā tehniskais nolietojums pārsniedz 50%, lielākā vērtība no: atlikušās bilances vērtības vai analoģisku tehnisko parametru un funkcionalitātes objekta aizvietošanas izmaksām (ar PVN). |  |
| **7.** | **Apdrošināšanas objektu saraksta papildināšana** – apdrošināšanas līguma laikā segums automātiski tiks nodrošināts visiem apdrošināšanas ņēmēja pamatlīdzekļiem (izņemot 1.2. punktā nosauktos objektus), kas uzskaitīti Pasūtītāja grāmatvedības dokumentos.  Apdrošināšanas segums stāsies spēkā no objekta iegādes vai nodošanas ekspluatācijā brīža. |  |
| 7.1 | Ja apdrošināšanas perioda laikā 1.1.3. punktā nosaukto apdrošināšanas objektu kopējā sākotnējās bilances vērtības palielinājums nepārsniedz 600 000 eiro, par to apdrošināšanas pakalpojumu sniedzējam atsevišķi nav jāziņo un papildus prēmija netiks aprēķināta. |  |
| 7.2 | Ja apdrošināšanas perioda laikā 1.1.3. punktā nosaukto apdrošināšanas objektu kopējā sākotnējās bilances vērtības palielinājums pārsniedz 600 000 eiro, Pasūtītājam reizi ceturksnī par to ir jāpaziņo apdrošināšanas pakalpojumu sniedzējam, kurš ir tiesīgs aprēķināt papildus prēmiju, piemērojot tā finanšu piedāvājumā norādīto apdrošināšanas prēmijas likmi tieši proporcionāli (pēc dienu skaita) periodam, kas atlicis līdz polises apdrošināšanas termiņa beigām. |  |
| 7.3 | Ja apdrošināšanas perioda laikā 1.1.1.-1.1.2. punktā nosaukto apdrošināšanas objektu kopējās sākotnējās bilances vērtības palielinājums nepārsniedz 600 000 eiro, par to apdrošināšanas pakalpojumu sniedzējam atsevišķi nav jāziņo un papildus prēmija netiks aprēķināta. |  |
| 7.4 | Ja apdrošināšanas perioda laikā 1.1.1.-1.1.2. punktā nosaukto apdrošināšanas objektu kopējās sākotnējās bilances vērtības palielinājums pārsniedz 600 000 eiro, Pasūtītājam reizi ceturksnī par to ir jāpaziņo apdrošināšanas pakalpojumu sniedzējam, kurš ir tiesīgs aprēķināt papildus prēmiju, piemērojot tā finanšu piedāvājumā norādīto apdrošināšanas prēmijas likmitieši proporcionāli (pēc dienu skaita) periodam, kas atlicis līdz polises apdrošināšanas termiņa beigām. |  |
| 8. | Apdrošināšana attiecībā uz esošo īpašumu ir spēkā bez ierobežojumiem arī, ja kādā no apdrošinātajiem objektiem tiek veikti remontdarbi un būvniecība saskaņā ar attiecīgiem normatīvajiem aktiem, tai skaitā, ja būvdarbu veikšanai noformēta būvatļauja. Ja būvdarbu veicēja noformētajā būvniecības visu risku (CAR) polisē ir paredzēts segums attiecībā uz esošā īpašuma apdrošināšanu, pretendentam ir saistoši tikai zaudējumi, kas netiek kompensēti atbilstoši šādai CAR polisei. |  |
| 9. | Apdrošināšana attiecībā uz esošo īpašumu ir spēkā arī gadījumos, kad Pasūtītājs vai tā sadarbības partneri veic ārkārtas un uzturēšanas (tekošos, profilakses) remontdarbus. |  |
| 10. | Apdrošināšana ir arī spēkā pamatlīdzekļiem, kuri apdrošināšanas līguma darbības laikā tiek nodoti nomā, īrē vai patapinājumā. Apdrošināšanas segums saglabājas apdrošināšanas līgumā paredzētajā līmenī. Šādos gadījumos attiecībā uz nomnieku tiek piemēroti apdrošinājuma ņēmēja pienākumi un tiesības. |  |
| 11. | Apdrošināšanas segums tiks nodrošināts, neizvirzot papildus prasības attiecībā uz apdrošināšanas objektu ugunsdrošību un apsardzi, pastāvot nosacījumam, ka Pasūtītājs ievēro normatīvajos aktos noteiktās drošības prasības un apdrošināšanas līguma termiņa laikā saglabā apdrošināšanas līguma noslēgšanas brīdī esošo drošības pasākumu līmeni, kā arī ievēro un izpilda VUGD saistošajos dokumentos norādītās prasības.  Apdrošināšanas segums ir spēkā bez ierobežojumiem arī apstākļos, kad objektīvu iemeslu dēļ apdrošināšanas objektos uz laiku nav iespējams aktivizēt apsardzes un/vai ugunsdrošības signalizāciju, piemēram, telpu remonta gadījumā. Šādās situācijās Pasūtītājs nodrošina nepieciešamos apsardzes pasākumus materiālo vērtību aizsardzībai pret zādzības risku. |  |
| 12. | Glābšanas un sakārtošanas izdevumos, kas veicami pēc apdrošināšanas gadījuma, iekļauti arī teritorijas, t.sk. labiekārtojuma, atjaunošanas, ceļa seguma atjaunošanas, drupu novākšanas un demontāžas u.c. saistītie izdevumi ar atlīdzības limitu 600 000 par gadījumu un apdrošināšanas līguma laikā. |  |
| 13. | Tiek segti arī darbinieku (izņemot Pasūtītāja valdes vai padomes locekļu) nodarīti zaudējumi, tai skaitā, to rupjas neuzmanības un tīšas rīcības rezultātā. Pretendents nav tiesīgs atlikt lēmumu par apdrošināšanas atlīdzības izmaksu līdz tiesvedības pabeigšanai, ja vien nav ierosināta administratīvā vai krimināllieta pret Pasūtītāja valdes vai padomes locekļiem. |  |
| 14. | Tiek segti arī nomnieku, klientu, viesu un jebkuru citu personu, kas nav Pasūtītāja darbinieki un kurām tiek piešķirtas apdrošināto objektu lietošanas tiesības, nodarīti zaudējumi, tai skaitā, to rupjas neuzmanības un tīšas rīcības rezultātā. |  |
| 15. | Apdrošināšanas gadījuma pieteikšanas minimālais termiņš – ne mazāk kā 5 (piecas) darba dienas no apdrošināšanas gadījuma konstatēšanas brīža. |  |
| 16. | Subrogācijas prasība par izmaksāto atlīdzību netiek vērsta pret Pasūtītāja darbiniekiem, izņemot, ja tie ir rīkojušies tīši, ļaunprātīgi vai rupji neuzmanīgi. |  |
| 17. | Jebkādu papildus apakšlimitu piemērošana šajās minimālajās prasībās noteiktajiem pretendenta tehniskajā piedāvājumā netiek pieļauta. |  |
| **II** | **ĪPAŠUMA APDROŠINĀŠANA (sabiedriskā transporta līdzekļi: tramvaji, trolejbusi, autobusi)** |  |
| **II.I.** | **Nosaukto risku apdrošināšana.** |  |
| **1.** | **Apdrošināšanas objekts, apdrošināšanas summa**: sabiedriskā transporta līdzekļi(ar ražotāja uzstādīto un iemontēto aprīkojumu, ražotāja un/vai reklāmas krāsojumu, uzlīmēm), **kas uzskaitīti uzņēmuma bilancē** (t.sk. trešajām personām ieķīlātie) un norādīti apdrošināmo objektu sarakstā, tai skaitā, |  |
| 1.1. | sabiedriskā transporta līdzekļi(ar ražotāja uzstādīto un iemontēto aprīkojumu, ražotāja un/vai reklāmas krāsojumu, uzlīmēm), **kas uzskaitīti uzņēmuma bilancē** (t.sk. trešajām personām ieķīlātie) un norādīti apdrošināmo objektu sarakstā. |  |
| 1.2. | sabiedriskā transporta līdzekļi(ar ražotāja uzstādīto un iemontēto aprīkojumu, ražotāja un/vai reklāmas krāsojumu, uzlīmēm), **kas atbilstoši Pasūtītāja un ražotāju noslēgtajiem līgumiem apdrošināšanas perioda laikā ražotājiem ir jāpiegādā saskaņā ar piegāžu grafiku, tas ir, 20 tramvaji**. Ņemot vērā to, ka iepirkuma izsludināšanas brīdī tiek risinātas juridiska rakstura domstarpības par šo transportlīdzekļu piegādes līgumu nosacījumiem, šajā punktā norādīto transportlīdzekļu apdrošināšanas līgumu noslēgšanu Pasūtītājs negarantē. |  |
| 1.4. | Apdrošinājuma summa līdz 5 gadus (ieskaitot) veciem transportlīdzekļiem tiek noteikta jauniegādes vērtībā eiro (bez PVN). |  |
| 1.5. | Apdrošinājuma summa 6 gadus veciem un vecākiem transportlīdzekļiem ir faktiskā (tirgus) vērtība eiro (bez PVN). |  |
| 1.6. | Apdrošinājuma summa katram konkrētam transportlīdzeklim norādīta apdrošināmo objektu sarakstā. |  |
| 1.7. | Apdrošinājuma summai netiek piemēroti apakšlimiti, t.sk., attiecībā uz transportlīdzekļu aprīkojumu, krāsojumu. |  |
| 1.8. | Apdrošinājuma summa katram konkrētam objektam pēc apdrošināšanas atlīdzības izmaksas tiek atjaunota pilnā apmērā bez papildu apdrošināšanas prēmijas samaksas, izņemot gadījumus, kad īpašums ir gājis bojā un netiek atjaunots. |  |
| **2.** | **Apdrošināšanas teritorija** – Latvijas Republika, ***tai skaitā, piedaloties ceļu satiksmē.*** |  |
| **3.** | **Apdrošinātie riski** - apdrošinātā īpašuma tiešs fizisks bojājums vai bojāeja, kuru cēlonis ir: |  |
| 3.1. | Ugunsgrēks – neparedzēta, nekontrolējama degšana, kas rada vai var radīt zaudējumus, neatkarīgi no iemesla. Ar uguns risku apdrošināti tiek arī zaudējumi, kas rodas degšanas procesā no dūmiem, kvēpiem, karstuma, gruzdēšanas, kā arī zaudējumi vai bojājumi, kas rodas uguns dzēšanas procesā. |  |
| 3.2. | Eksplozija – momentāna (eksplozīva) vielas vai maisījuma ķīmiska pārvērtība, kas rada paaugstinātu spiedienu (triecienviļņi) vai pēkšņa ārdoša spiediena spēka izpausme, kad tvertnes (katla, cauruļvada utt.) sienas tiek sagrautas un spiediens izlīdzinās tvertnes iekšpusē un ārpusē. |  |
| 3.3. | Zibens spēriens (t.sk., lodveida zibens) – tieša atmosfēras pārsprieguma iedarbība uz apdrošinātajiem priekšmetiem un elektroietaisēm. |  |
| 3.4. | Plūdi – lielākas vai mazākas teritorijas applūšana ar ūdeni, kas pārgājis pāri ūdenstilpņu vai baseinu robežām. |  |
| 3.5. | Vēja nodarīti bojājumi. |  |
| 3.6 | Zemestrīce – zemes garozas svārstības Latvijas teritorijā. |  |
| 3.7. | Krusa – dažādas formas, lieluma vai svara ledus gabaliņi, kas nokrīt uz apdrošināto objektu un tādējādi izraisa tā bojāeju vai bojājumu. |  |
| 3.8. | Koku, mastu vai citu priekšmetu un vielu uzkrišana apdrošinātajiem objektiem, neatkarīgi no iemesla. |  |
| 3.9. | Gaisa kuģu, to daļu vai to pārvadājamās kravas uzkrišana apdrošinātajam objektam. |  |
| 3.10. | Trešo personu prettiesiska rīcība – zādzība, zādzības mēģinājums, laupīšana, laupīšanas mēģinājums, vandālisms, stiklojuma bojāšana, ļaunprātīga dedzināšana, sprādziena izraisīšana, terorisms un citas trešo personu prettiesiskas rīcības, tīša/netīša īpašuma bojāšana vai iznīcināšana (saskaņā ar Latvijas Republikas krimināltiesību normām). Apdrošināšanas riska “Terorisms” apdrošināšanas atlīdzībai tiek noteikts limits 12 000 000 eiro. |  |
| 3.11. | Apdrošināšanas līguma ietvaros netiek atlīdzināti apdrošināto objektu iekšēju elektrisku vai mehānisku bojājumu, kļūmju, atteices vai salūšanas, pārsprieguma, īssavienojuma vai pārkaršanas dēļ apdrošināšanas objekta dzinējā, mehānismos vai elektroietaisēs, novēršanas izdevumi.  Tomēr, ja augšminēto apstākļu iedarbības rezultātā notiek apdrošināšanas objekta aizdegšanās, kuras rezultātā apdrošinātajam objektiem tiek nodarīti bojājumi, šādu bojājumu novēršanas izdevumi vai zaudējumi saistībā ar apdrošināšanas objekta bojāeju tiek atlīdzināti. |  |
| **4.** | **Pašrisks katram apdrošināšanas gadījumam:** |  |
| 4.1. | 500 eiro; |  |
| 4.2. | ja viena apdrošināšanas riska iedarbības rezultātā (piemēram, vētra) tiek bojāti vairāki apdrošinātie objekti, tad tiek piemērots viens polisē norādītais pašrisks. |  |
| **5.** | **Apdrošināšanas atlīdzības aprēķināšanas principi un metodika:** |  |
| 5.1. | Bojājumu gadījumā remonta izdevumi (bez PVN) atbilstoši Pasūtītāja sastādītajai tāmei, kas nepieciešami, lai apdrošināšanas objektu atjaunotu tādā stāvoklī, kādā tā bija pirms apdrošināšanas gadījuma, neņemot vērā zemapdrošināšanu un tehnisko nolietojumu. Remonts tiek veikts ar jaunām transportlīdzekļa ražotāja rezerves daļām, neatkarīgi no transporta līdzekļa vecuma. |  |
| 5.2. | Jaunvērtības apdrošināšana Pasūtītāja bilancē pirmo reizi reģistrētiem jauniem transportlīdzekļiem 5 gadu periodā kopš transportlīdzekļa pirmās reģistrācijas. Aprēķinot apdrošināšanas atlīdzību bojāejas vai zādzības gadījumā netiek piemērots nolietojums, un apdrošināšanas atlīdzība tiek izmaksāta jauniegādes vērtībā. |  |
| 5.3. | Izmaksājot apdrošināšanas atlīdzību attiecībā uz transportlīdzekļiem virs 5 gadu vecuma, apdrošināšanas atlīdzība transportlīdzekļa bojāejas vai zādzības gadījumā tiek aprēķināta, no polisē norādītās apdrošināšanas summas atņemot nolietojumu 1% apmērā mēnesī. |  |
| **6.** | **Apdrošināšanas objektu saraksta papildināšana** – apdrošināšanas līguma laikā pēc Pieprasījuma tiks nodrošināta arī citu, 1.2. punktā nenosaukto, jauniegādātu transporta līdzekļu apdrošināšana. |  |
| 6.1. | Apdrošināšanas prēmija par jauniegādāto transporta līdzekļu apdrošināšana tiek noteikta, piemērojot finanšu piedāvājumā norādīto 1.2. punktā nosaukto apdrošināšanas objektu prēmijas likmi tieši proporcionāli (pēc dienu skaita) periodam, kas atlicis līdz polises apdrošināšanas termiņa beigām. |  |
| 7. | Apdrošināšanas segums tiks nodrošināts, neizvirzot papildus prasības attiecībā uz apdrošināšanas objektu atrašanās vietu (laikā, kad tie nepiedalās ceļu satiksmē) ugunsdrošību un apsardzi, pastāvot nosacījumam, ka Pasūtītājs ievēro normatīvajos aktos noteiktās drošības prasības un apdrošināšanas līguma termiņa laikā saglabā apdrošināšanas līguma noslēgšanas brīdī esošo drošības pasākumu līmeni, kā arī ievēro un izpilda VUGD saistošajos dokumentos norādītās prasības. |  |
| 8. | 3.10. punkta ietvaros tiek segti arī darbinieku (izņemot Pasūtītājs valdes locekļu) nodarīti zaudējumi, tai skaitā, to rupjas neuzmanības un tīšas rīcības rezultātā. Pretendents nav tiesīgs atlikt lēmumu par apdrošināšanas atlīdzības izmaksu līdz tiesvedības pabeigšanai, ja vien nav ierosināta administratīvā vai krimināllieta pret Pasūtītāja valdes locekļiem. |  |
| 9. | 3.10. punkta ietvaros tiek segti arī pasažieru un jebkuru citu personu, kas nav Pasūtītāja darbinieki un kurām tiek piešķirtas apdrošināto objektu lietošanas tiesības, nodarīti zaudējumi, tai skaitā, to rupjas neuzmanības un tīšas rīcības rezultātā. |  |
| 10. | Apdrošināšanas gadījuma pieteikšanas minimālais termiņš – 5 (piecas) darba dienas no apdrošināšanas gadījuma konstatēšanas brīža. |  |
| 11. | Subrogācijas prasība par izmaksāto atlīdzību netiek vērsta pret Pasūtītāja darbiniekiem, izņemot, ja tie ir rīkojušies tīši, ļaunprātīgi vai rupji neuzmanīgi. |  |
| 12. | Jebkādu papildus apakšlimitu piemērošana šajās minimālajās prasībās noteiktajiem pretendenta tehniskajā piedāvājumā netiek pieļauta. |  |
| **II.II.** | **Visu risku apdrošināšana.** |  |
| **1.** | **Apdrošināšanas objekts**: **visi** sabiedriskā transporta līdzekļi un speciālā tehnika(ar ražotāja vai jebkādu papildus uzstādīto un iemontēto aprīkojumu, ražotāja un/vai reklāmas krāsojumu, uzlīmēm), kas uzskaitīti uzņēmuma bilancē (t.sk. trešajām personām ieķīlātie). |  |
| **2.** | **Apdrošinājuma summa** katram objektam atsevišķi un visiem objektiem kopā apdrošināšanas periodā tiek limitēta ar ***„pirmā zaudējuma limitu” 200 000 eiro***. Zemapdrošināšanas princips netiek piemērots. Apdrošinājuma summa katram konkrētam objektam pēc apdrošināšanas atlīdzības izmaksas tiek atjaunota pilnā apmērā bez papildu apdrošināšanas prēmijas samaksas, izņemot gadījumus, kad īpašums ir gājis bojā un netiek atjaunots. |  |
| **3.** | **Apdrošināšanas teritorija** – Latvijas Republika, ***tai skaitā, piedaloties ceļu satiksmē.*** |  |
| **4.** | **Apdrošinātie riski *– neierobežots visu risku segums***, šīs sadaļas izpratnē - apdrošināto objektu jebkādi bojājumi vai bojāeja jebkuras iekšējas vai ārējas mehāniskas, termiskas, elektriskas vai jebkuras citas iedarbības rezultātā. ***Apdrošināšanas seguma izņēmumi vai ierobežojumi netiek pieļauti.*** |  |
| **5.** | **Pašrisks** katram apdrošināšanas gadījumam ne lielāks kā 140 eiro. |  |
| **6.** | **Apdrošināšanas atlīdzības aprēķināšanas principi un metodika:** |  |
| 6.1. | Bojājumu gadījumā remonta izdevumi (bez PVN) atbilstoši Pasūtītāja sastādītajai tāmei, kas nepieciešami, lai apdrošināšanas objektu atjaunotu tādā stāvoklī, kādā tā bija pirms apdrošināšanas gadījuma, neņemot vērā zemapdrošināšanu un tehnisko nolietojumu. Remonts tiek veikts ar jaunām transportlīdzekļa ražotāja rezerves daļām, neatkarīgi no transporta līdzekļa vecuma. |  |
| 6.3. | Apdrošināšanas gadījuma pieteikšanas minimālais termiņš – ne mazāk kā 10 (desmit) darba dienas no apdrošināšanas gadījuma konstatēšanas brīža. |  |
| 6.4. | Subrogācijas prasība par izmaksāto atlīdzību pret Pasūtītāja darbiniekiem netiek vērsta, izņemot, ja tie ir rīkojušies tīši, ļaunprātīgi. |  |
| 6.5. | Jebkādu papildus apakšlimitu piemērošana šajās minimālajās prasībās noteiktajiem pretendenta tehniskajā piedāvājumā netiek pieļauta. |  |
| **III** | **Vispārējie līguma nosacījumi (attiecībā uz I - II sadaļām):** |  |
| 1. | Apdrošināšanas periods: |  |
| 1.1. | no 2021. gada 1. janvāra līdz 2021. gada 31. decembrim. |  |
| 1.2. | II.I sadaļas 1.2. punktā norādītajiem apdrošināšanas objektiem: **no apdrošināmo transportlīdzekļu sarakstos norādītā plānotā piegādes datuma** līdz 2021. gada 31. decembrim. |  |
| 2. | Apdrošināšanas prēmijas apmaksa tiek veikta 5 (piecos) vienādos maksājumos ar 3 (trīs) mēnešu intervālu. Pirmais apdrošināšanas prēmijas maksājums tiek veikts 30 kalendāro dienu laikā no apdrošināšanas līguma noslēgšanas dienas. |  |
| 3. | Apdrošināšanas prēmijas apmaksa par objektiem, kuru apdrošināšana uzsākta apdrošināšanas perioda laikā, tiek veikta vienādos maksājumos atbilstoši 2. punktā noteiktajam maksājumu grafikam. |  |
| 4. | Izmaiņas īpašumtiesībās neietekmē apdrošināšanas līguma spēkā esamību vai tās apjomu, ja šādas izmaiņas notiek starp apdrošinājuma ņēmēju / objekta īpašnieku / kredītiestādēm. |  |
| 5. | Ja apdrošināšanas līgums tiek pārtraukts pēc apdrošināšanas pakalpojumu sniedzēja iniciatīvas, pasūtītājam atmaksājamā prēmijas daļa tiek aprēķināta tieši proporcionāli atlikušajam polises darbības periodam, neatkarīgi no pieteikto un/vai izmaksāto apdrošināšanas atlīdzību summas, kā arī neieturot jebkādus apdrošināšanas pakalpojumu sniedzēja administratīvos izdevumus. |  |
| 6. | Attiecībā uz Pasūtītāja norādītajiem objektiem, uz kuriem ir nostiprināta ķīla par labu kredītdevējam, polisē pēc Pasūtītāja norādījuma tiks ietverta atruna par kredītiestādes pirmtiesībām saņemt apdrošināšanas atlīdzību nenokārtoto kredītsaistību apmērā. |  |